b'\n_START_ARTICLE_\nNorske Hollywoodfruer\n_START_SECTION_\nBakgrunn\n_START_PARAGRAPH_\nAntoinette, fra Molde, var popartist og satset p\xc3\xa5 en musikkarriere i Hollywood. Hun het egentlig Anette Haukaas, men skiftet navn da hun startet satsingen som artist for fullt._NEWLINE_Beatrice, opprinnelig fra Oslo, var en fremgangsrik kvinne som b\xc3\xa5de n\xc3\xb8t karriere- og familieliv i Hollywood. Hun var 38 \xc3\xa5r og gift med Sean, som hadde tjent sin formue p\xc3\xa5 eiendom. Sammen hadde de en datter p\xc3\xa5 fire \xc3\xa5r, og i tillegg hadde hun en voksen datter fra et tidligere forhold._NEWLINE_Siv, opprinnelig fra Elverum, var en Hollywood-frue i ordets rette forstand. Hun kom til USA som au pair da hun var 17 \xc3\xa5r, og var gift med en velst\xc3\xa5ende amerikansk mann p\xc3\xa5 60 \xc3\xa5r. Sammen hadde de en datter p\xc3\xa5 \xc3\xa5tte \xc3\xa5r. Familien bodde i et luksuri\xc3\xb8st hus i et fasjonabelt og bevoktet boligomr\xc3\xa5de i Hollywood. Siv var hjemmev\xc3\xa6rende husfrue p\xc3\xa5 heltid.'